Šaušana 2024. gada vasaras olimpiskajās spēlēs
Šaušana 2024. gada vasaras olimpiskajās spēlēs Parīzē norisinājās no 2024. gada 27. jūlija līdz 5. augustam Nacionālajā šaušanas centrā Šatorū. Šaušanas sacensībās tika sadaklīti 15 medaļu komplekti. Salīdzinot ar iepriekšējām olimpiskajām spēlēm, tika veiktas dažas izmaiņas formātā. Komandu sacensības tranšejā aizvietotas ar komandu sacensībām stenda šaušanā. Kopējais dalībnieku skaits ir samazināts no 360 uz 340. Latviju šajās olimpiskajās spēlēs šaušanā ar pistoli pārstāvēja Agate Rašmane un Lauris Strautmanis.